text: For 111. gang: Nu kommer julemærket
  27 oktober 2014 kl. 19.32
  Selvom der sendes færre breve, er Julemærkehjemmene stadig dybt afhængige af salget af Julemærker.
  Julemærket blev opfundet af postekspedient Einar Holbøll i 1904, og siden har Julemærkehjemmenes økonomi været afhængig af det lille velgørenhedsmærke.
  Tidligere kunne Julemærkehjemmene alene drives for indtægterne fra salg af Julemærket, men sådan er det ikke længere ? bl.a. fordi der sendes langt færre breve.
  I dag udgør indtægterne fra salg af Julemærket under halvdelen af omkostningerne for de fire Julemærkehjem.
  - Salget af Julemærket er fortsat den største indsamling til Julemærkehjemmene, og vi har hårdt brug for hver en krone. Hjemmene drives næsten alene for indsamlede midler, vi modtager kun 6 % i offentligt tilskud. Lige nu har vi 400 børn på venteliste, så vi håber, at rigtig mange husker det lille velgørenhedsmærke i den travle juletid, siger Julemærkefondens direktør, Søren Ravn Jensen.
  Julemærkehjemmene
  ? Der findes Julemærkehjem i Hobro, Kollund, Skælskør og Ølsted
  ? Hvert år får 750 børn et ophold på et Julemærkehjem
  ? Børn på Julemærkehjem er mellem syv og 14 år
  ? Julemærkehjemmene hjælper børn ud af social isolation og styrker deres selvværd
  ? Et barn taber i gennemsnit 9,3 kg i løbet af et ophold
  ? Når børn starter på Julemærkehjem fortæller 75 %, at de bliver mobbet - 12 måneder efter børnene er kommet hjem, er det faldet til 15 %
  ? Kun 40 % af børnene har en god tro på sig selv, når de starter på et
  Julemærkehjem - 12 måneder efter børnene er kommet hjem, er det steget til 76 %
  ? Kun 37 % af forældrene vurderer, at deres barn har en livskvalitet mellem 8-10 (skala 1-100), når de kommer på Julemærkehjem - 12 måneder efter at børnene er kommet hjem, er det steget til 71 %
  